रेत से भरीं दो ट्रॉलियों समेत एक ट्रैक्टर पकड़ा
मुरैना|चंबल नदी के रेत का अवैध उत्खनन करके मुरैना ला रहे वाहनों को पकड़ने की कार्रवाई रविवार को सुबह से ही शुरू की गई। इसमें दोपहर तक वन विभाग की टीम ने दो ट्रॉलियां रेत से भरी पकड़ीं, जिसमें एक ट्रॉली के साथ ट्रैक्टर भी पकड़ा गया, जबकि दूसरी ट्रॉली को छोड़कर उसका ड्राइवर ट्रैक्टर को भगा ले गया।
जानकारी के अनुसार डीएफओ जीएल जोनवार ने रविवार की सुबह रेंजर व रिसर्चर डा.ऋषिकेश शर्मा को मय फोर्स के चंबल रेत के उत्खनन को रोकने के लिए रवाना किया। रेंजर की टीम ने राजघाट से लेकर पिपरई, भानपुर व आसपास के घाटों तक रेत माफिया को तलाश किया। जब टीम राजघाट से अंबाह जाने वाली थी तो इसे आरटीओ बैरियर इलाके में रेत भरा एक ट्रैक्टर-ट्रॉली नजर आया। टीम ने इसका पीछा किया तो आगे एक और रेत से भरा ट्रैक्टर-ट्रॉली जा रहा था, जो खंती में पलट गया।
hin_Deva hin_Deva hin_Deva